प्रधानमंत्री ने कहा, ‘बंगाल की खाड़ी क्षेत्र में कला, संस्कृति, सामुद्रिक कानूनों और अन्य विषयों पर शोध के लिए हम नालंदा विश्वविद्यालय में एक सेंटर फॉर बे ऑफ बंगाल स्टडीज की स्थापना भी करेंगे. हिमालय और बंगाल की खाड़ी से जुड़े हमारे देश, बार-बार प्राकृतिक आपदाओं का सामना करते रहते हैं. कभी बाढ़, कभी साईक्लोन, कभी भूकंप. इस बारे में एक दूसरे के साथ सहयोग और आपदा राहत प्रयासों में हमारा सहयोग और समन्वय बहुत जरूरी है.’